# Aurel Decei

### De la Wikipedia, enciclopedia liberă

Aurel Decei (n. 15 aprilie 1905, Gura Râului, Sibiu, d. 24 aprilie 1976) este un jurnalist şi istoric român, care a militat împotriva abolirii monarhiei şi instaurarea regimului comunist.

Eminent istoric specializat în istoria Orientului Apropiat, cu precădere în istoria civilizaţiei otomane, Aurel Decei fusese numit în anul 1944 ataşat de presă în cadrul Ambasadei României la Ankara. Rechemat în ţară, după ce Ana Pauker a devenit ministru de externe, în noiembrie 1947, el a ales să rămână în Turcia, unde datorită pregătirii sale excepţionale (între altele cunoştea limbile arabă, persană şi turcă) a fost angajat într-un post superior la Arhivele Naţionale ale statului turc. Aurel Decei s-a implicat foarte serios şi în activităţile politice şi culturale ale exilului românesc, făcând parte dintre membrii de frunte ai Comitetului Naţional Român în Exil.

Statura sa profesională şi, mai cu seamă, activitatea sa politică au atras atenţia serviciilor secrete ale regimului comunist din România. Aşa cum ne arată investigaţia efectuată de Mihai Pelin, numele lui Aurel Decei a fost trecut într-o circulară emisă în martie 1954 sub semnătura lui Alexandru Drăghici, adresată tuturor direcţiilor regionale ale Ministerului Afacerilor Interne, care includea un catalog al celor socotiţi drept cei mai periculoşi dintre compatrioţii noştri stabiliţi în străinătate. Alături de alţi români exilaţi, în dreptul numelui lui Aurel Decei era menţionat, în caz de identificare să fie reţinut.

În "Cartea Neagră a Securităţii" (publicată în 1997), se arată că profesorul Aurel Decei a fost una dintre victimele securităţii şi ale DIE. El a fost ademenit în Berlinul de Vest cu ajutorul lui George Kenayoglu, "om de afaceri" grec care lucra pentru DIE. Profesorul Decei a fost răpit de colonelul DIE Vasile Turcu, care poza ca şofer al lui Kenayoglu, şi a fost arestat de colonelul Vasile Moiş, adjunct al DIE pentru emigraţie, care a pozat ca ofiţer STASI.

La Editura Enciclopedică a apărut cartea Aurel Decei sau destinul disperării, de Ioan Opriş.

La doar 17 km de Sibiu, în localitatea Gura Raului, se află Casa memorială "Aurel Decei".

## [modifică] Legături externe

- Aurel Decei - "Duşman al poporului"
- Enigma Aurel Decei, sau implicarea istoricului în spionaj

Adus de la "http://ro.wikipedia.org../../../a/u/r/Aurel_Decei_1f14.html"

Categorii: Naşteri în 1905 | Decese în 1976 | Jurnalişti români | Istorici români

##### Views

- Articol
- Discuţie
- Versiunea curentă

##### Caută